Ar soñj da aozañ ar gevezadeg Kib ar bed a zo deuet kerkent ha lakaet Kevread Etrebroadel ar Vell-droad (KEME) en e sav e 1904. E 1906 eo raktreset aozañ ar gevezadeg kentañ e Suis, gant pevar rumm, pevar skipailh e pep hini anezho, evit an dro gentañ. Met pa oa bet anv da glozañ an enskrivadurioù gant an holl skipailhoù bet pedet da zont, dan 31 a viz Eost 1905, neus bet kevread ebet evit kadarnaat hag e oa bet nullet ar raktres. E 1908 e sav KEME un tournamant mell-droad olimpek hag e klask lakaat anezhañ da vezañ anvet evel kampionad mell-droad amatour ar bed. Kadarnaet eo ar meno-se e 1914 da geñver kendalch KEME. Met chom a ra sachet an intrudu abalamour dar Brezel Bed kentañ. Goude ar Brezel Bras e cheñch KEME he emzalch. Adal meo dilennet Jules Rimet e penn KEME e stourm evit ma ne vefe ket anvet an tournamant olimpek da gampionad mell-droad amatour hag evit ma vo krouet ur gevezadeg etrebroadel nevez. A-benn ar fin eo savet KEME a-du gant ar raktres Kib ar bed dan 28 a viz Mae 1928 : 25 mouezh a-du, 5 a-enep (Ar broioù Skandinaviat) hag unan neptu (Alamagn).[1]